**Fordin SUV-mallisto laajenee – kompakti Ford EcoSport on nyt tilattavissa myös Suomessa**

* Kompakti ja polttoainetaloudellinen SUV, Ford EcoSport, on nyt tilattavissa Suomessa
* EcoSport tarjoaa mukavuutta ja käytännöllisyyttä, on monipuolinen ja erityisesti kaupunkiympäristöön suunniteltu auto, joka viihtyy myös epätasaisemmassakin maastossa
* Ajettavuus ja käsiteltävyys sekä ESC-järjestelmä ja ohjaus on suunniteltu vastaamaan eurooppalaisten asiakkaiden odotuksiin
* Moottorivaihtoehtoina ovat tarjolla 1.0-litrainen EcoBoost 125 hv, jonka EU-yhdistetty kulutus on 5,4 l/100 km ja CO2-päästöt 125 g/km\* sekä 1.5-litrainen TDCi, jonka EU-yhdistetty kulutus on 4,4 l/100 km ja CO2-päästöt 115 g/km\*

**VANTAA, 29. kesäkuuta, 2016** – Ford EcoSport on nyt saatavilla Suomessa. Kompakti SUV päivitettiin hiljattain Euroopan markkinoille niin tyylin, ajodynamiikan kuin varustetasojen osalta ja nyt auto on tilattavissa myös Suomessa. Tyylikäs ja käytännöllinen Ford EcoSport on monipuolinen ja taloudellinen SUV. Kompaktia ja ketterää autoa on kehitetty erittäin vaativissa olosuhteissa ympäri maailmaa.

EcoSport on saatavilla Fordin lukuisia palkintoja voittaneella 1.0 EcoBoost-bensiinimoottorilla, jonka teho on 125 hv, sekä 1.5 TDCi 95 hv -dieselmoottorilla.

Euroopan mallien ajodynamiikka on viimeistelty Fordin Belgian Lommelissa sijaitsevalla testialueella, jossa testiratoihin kuuluu täydellisiä kopioita tienpinnoista ympäri Eurooppaa. Ajodynamiikan kehittämisessä Euroopan markkinoille on keskitytty erityisesti jousitukseen, vaimennukseen, korin jäykkyyteen, ESC-järjestelmään sekä sähkötoimisen ohjaustehostimen hienosäätöön. Moottori ja vaihteisto toimivat hyvin yhteen ja vääntöä löytyy jo alakierroksilta.

Melu- ja tärinätasojen vähentämiseen on kiinnitetty suunnittelussa erityistä huomiota tuotepäivityksen yhteydessä. Ovien ja kojelaudan äänenvaimennusmateriaalit ovat paksummat ja polkimien ympärillä olevat tiivisteet ovat tiukemmat.

Varustetasoja Suomessa on kaksi, Trend ja Titanium. EcoSport on kattavasti varusteltu, Trend-varustetasolla vakiovarusteisiin kuuluvat mm. lämmitettävä tuulilasi, automaattinen ilmastointi, LED-päiväajovalot sekä sähkötoimiset etu- ja takaikkunat.

Titanium-varustetaso on ylellinen, vakiovarusteisiin kuuluvat Trend-varusteiden lisäksi mm. osanahkaverhoillut istuimet, 16” kevytmetallivanteet, avaimeton käynnistys ja keskuslukitus, hopeanväriset kattokaiteet, takadiffuusori sekä etupuskurin helma. Etusäleikkö on kromattu ja viimeistely on kromisävyinen myös sisätiloissa.

Sivulle aukeavaan takaluukkuun on valinnaisvarusteena saatavana myös luukun ulkopuolelle kiinnitetty vararengas. Sisätilat on viimeistelty tyylikkäästi, tummaa sävyä on käytetty keskikonsolissa ja kojelaudassa. Titanium-malleissa erottuu erityisesti korkealaatuinen istuinverhoilu. Käsijarrun kahva on sijoitettu siten, että sitä on mahdollisimman helppo käyttää.

Valinnaisvarusteena saatavan Ford SYNC -yhteydenpitojärjestelmän kanssa keskikonsolissa on 4-tuumainen värinäyttö. Saatavana ovat myös navigointijärjestelmä sekä peruutuskamera.

Kompakti Ford EcoSport täydentää Fordin SUV-malliston Suomessa. Mallistoon kuuluvat myös Ford Kuga sekä täysin uusi Ford Edge.

# # #

|  |
| --- |
| **Ford EcoSport – Suomen mallisto ja hinnat 23.6.2016 hinnaston mukaan** |
| **Malli** | **Kokonaishinta autoveron kanssa EUR** |
| Ford EcoSport 1,0 EcoBoost 125hv Start/Stop M5 Trend | 20 096,51 € |
| Ford EcoSport 1,0 EcoBoost 125hv Start/Stop M5 Titanium | 22 208,10 € |
| Ford EcoSport 1,5 TDCi 95hv Start/Stop M5 Titanium  | 21 910,36 € |

\* Ilmoitetut polttoaineen kulutusluvut ja CO2-päästöarvot on mitattu Euroopan komission direktiivien (EC) 715/2007 ja (EC) 692/2008 asettamien teknisten vaatimusten mukaisesti. Polttoaineen kulutus ja CO2-päästöt on määritelty ajoneuvotyypin, ei yksittäisen auton mukaan. Käytetty testaustapa mahdollistaa vertailtavuuden eri autotyyppien ja valmistajien välillä. Polttoainetehokkuuden lisäksi ajokäyttäytymisellä sekä muilla ei-teknisillä asioilla on vaikutusta auton polttoaineen kulutuksen ja CO2-päästöjen määrittämiseen. CO2 on pääasiallisin kasvihuonekaasu, joka on syynä ilmaston lämpenemiseen.

***Ford Motor Company***

*Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 201 000 henkilöä ja sillä on 67 tehdasta eri puolilla maailmaa. Yhtiö suunnittelee, valmistaa, markkinoi, huoltaa Ford-merkin alla henkilöautoja, kuorma-autoja, SUV-autoja ja sähköautoja sekä ylellisiä Lincoln-henkilöautoja. Ford Smart Mobility on yhtiön suunnitelma olla alan johtava toimija liitettävyydessä, mobiliteetissa, itseohjautuvissa autoissa, asiakaskokemuksessa, datassa ja analysoinnissa. Lisätietoja Fordista ja sen tuotteista sekä Ford Motor Credit Companysta löytyy osoitteesta* [*www.corporate.ford.com*](http://www.corporate.ford.com)*.*

***Ford of Europe*** *valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 53 000 henkilöä ja yhteisyritykset mukaan lukien noin 68 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 16 Ford omistaa kokonaan tai on enemmistöomistaja ja 8 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.*

|  |  |
| --- | --- |
| **Lisätiedot:** | Juuso Asp |
|  | Oy Ford Ab |
|  | 010 3447 134 |
|  | jasp4@ford.com |